phoneee/thai-legal-corpus huggingface dataset:
คำพิพากษาศาลฎีกาที่ 412/2470หลักกฎหมาย: ที่ดิน กู้เงินไปแล้วให้ที่นาทำต่างดอกเบี้ย ทำโดยอนุญาตไถ่โจทก์ได้กู้เงินจำเลยไปแล้ว อนุญาตให้จำเลยยึดที่นาตราจองทำต่างดอกเบี้ยมาประมาณ ๗ - ๘ ปี โจทก์ฟ้องขอให้จำเลยรับเงินกู้แลคืนนาให้ ศาลฎีกาตัดสินยืนตามศาลอุทธรณ์ว่า การที่จำเลยได้ปกครองทำนารายนี้มาโดยรับอนุญาตจากโจทก์ให้ทำกินต่างดอกเบี้ย ไม่ใช่เปนการปกครองโดยอำนาจปรปักษ์ ศาลฎีกาที่ ๑๖๒/๒๔๖๗ ให้จำเลยรับเงินจากโจทก์แลคืนที่นาให้โจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 412/2470นายสายโจทก์นายหลิ่มล.ที่ดิน กู้เงินไปแล้วให้ที่นาทำต่างดอกเบี้ย ทำโดยอนุญาตไถ่โจทก์ได้กู้เงินจำเลยไปแล้ว อนุญาตให้จำเลยยึดที่นาตราจองทำต่างดอกเบี้ยมาประมาณ ๗ - ๘ ปี โจทก์ฟ้องขอให้จำเลยรับเงินกู้แลคืนนาให้ ศาลฎีกาตัดสินยืนตามศาลอุทธรณ์ว่า การที่จำเลยได้ปกครองทำนารายนี้มาโดยรับอนุญาตจากโจทก์ให้ทำกินต่างดอกเบี้ย ไม่ใช่เปนการปกครองโดยอำนาจปรปักษ์ ศาลฎีกาที่ ๑๖๒/๒๔๖๗ ให้จำเลยรับเงินจากโจทก์แลคืนที่นาให้โจทก์(ศรี-พิพาก-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทก์ได้กู้เงินจำเลยไปแล้ว อนุญาตให้จำเลยยึดที่นาตราจองทำต่างดอกเบี้ยมาประมาณ ๗ - ๘ ปี โจทก์ฟ้องขอให้จำเลยรับเงินกู้แลคืนนาให้ ศาลฎีกาตัดสินยืนตามศาลอุทธรณ์ว่า การที่จำเลยได้ปกครองทำนารายนี้มาโดยรับอนุญาตจากโจทก์ให้ทำกินต่างดอกเบี้ย ไม่ใช่เปนการปกครองโดยอำนาจปรปักษ์ ศาลฎีกาที่ ๑๖๒/๒๔๖๗ ให้จำเลยรับเงินจากโจทก์แลคืนที่นาให้โจทก์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 412/2470นายสายโจทก์นายหลิ่มล.ที่ดิน กู้เงินไปแล้วให้ที่นาทำต่างดอกเบี้ย ทำโดยอนุญาตไถ่โจทก์ได้กู้เงินจำเลยไปแล้ว อนุญาตให้จำเลยยึดที่นาตราจองทำต่างดอกเบี้ยมาประมาณ ๗ - ๘ ปี โจทก์ฟ้องขอให้จำเลยรับเงินกู้แลคืนนาให้ ศาลฎีกาตัดสินยืนตามศาลอุทธรณ์ว่า การที่จำเลยได้ปกครองทำนารายนี้มาโดยรับอนุญาตจากโจทก์ให้ทำกินต่างดอกเบี้ย ไม่ใช่เปนการปกครองโดยอำนาจปรปักษ์ ศาลฎีกาที่ ๑๖๒/๒๔๖๗ ให้จำเลยรับเงินจากโจทก์แลคืนที่นาให้โจทก์(ศรี-พิพาก-พรหม)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๒๙/๒๕๕๐) อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ดังต่อไปนี้ข้อ ๑ ให้ยกเลิกประกาศกรมสรรพสามิต เรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๒๘/๒๕๕๐) ลงวันที่ ๑๑ กรกฎาคม ๒๕๕๐ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑) น้ำมันเตาชนิดที่ ๑ ลิตรละ ๑๔.๑๐๗๘ บาท(๒) น้ำมันเตาชนิดที่ ๒ ลิตรละ ๑๓.๔๒๔๘ บาท(๓) น้ำมันเตาชนิดที่ ๓ ลิตรละ ๑๓.๐๓๒๙ บาท(๔) น้ำมันเตาชนิดที่ ๔ ลิตรละ ๑๒.๖๘๕๗ บาท(๕) น้ำมันเตาชนิดที่ ๕ ลิตรละ ๑๓.๐๓๗๖ บาททั้งนี้ ตั้งแต่วันที่ ๒๓ กรกฎาคม ๒๕๕๐ เป็นต้นไป[๑]ประกาศณ วันที่ ๑๘ กรกฎาคม พ.ศ. ๒๕๕๐โยธินวิมุกตายนรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๒๐กันยายน ๒๕๕๐[๑]ราชกิจจานุเบกษา เล่ม ๑๒๔/ตอนที่ ๗๔ ง/หน้า ๓๕/๖ กันยายน ๒๕๕๐
ระเบียบจังหวัดกำแพงเพชรระเบียบจังหวัดกำแพงเพชรว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ.๒๕๕๐ อาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์พ.ศ. ๒๕๔๑ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูจังหวัดกำแพงเพชรจึงวางระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบจังหวัดกำแพงเพชรว่าด้วยการรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสารพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ ๓ให้ผู้ว่าราชการจังหวัดกำแพงเพชร รักษาการตามระเบียบนี้และให้มีอำนาจออกประกาศหรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้ผู้ว่าราชการจังหวัดกำแพงเพชรมีอำนาจวินิจฉัยสั่งการตามที่เห็นสมควรข้อ ๔ให้ประชาชนเข้าตรวจดู ศึกษา ค้นคว้า ข้อมูลข่าวสารของราชการได้ณ ศูนย์ข้อมูลข่าวสารของจังหวัดกำแพงเพชร ซึ่งตั้งอยู่ที่ ศาลากลางจังหวัดกำแพงเพชรชั้น ๑ ถนนกำแพงเพชร - สุโขทัย ตำบลหนองปลิง อำเภอเมืองกำแพงเพชร จังหวัดกำแพงเพชรหมายเลขโทรศัพท์ ๐-๕๕๗๐-๕๐๐๕ ในวันและเวลาราชการข้อ ๕ประชาชนผู้ขอเข้าตรวจข้อมูลข่าวสารต้องแต่งกายสุภาพหรือความนิยมของท้องถิ่นข้อ ๖ห้ามนำอาวุธเข้าไปในศูนย์ข้อมูลข่าวสารข้อ ๗ห้ามนำอาหารหรือเครื่องดื่มมึนเมาเพื่อรับประทานหรือดื่มในศูนย์ข้อมูลข่าวสารข้อ ๘ห้ามนำสัตว์เลี้ยงเข้าไปในศูนย์ข้อมูลข่าวสารข้อ ๙การใช้สถานที่ต้องเคารพสถานที่ไม่ส่งเสียงดังจนเป็นการรบกวนผู้อื่นและต้องรักษาความเป็นระเบียบเรียบร้อยข้อ ๑๐ประชาชนผู้ขอเข้าตรวจ ศึกษา ค้นคว้า ต้องลงทะเบียนในสมุดทะเบียนที่ศูนย์ข้อมูลข่าวสารจัดไว้ข้อ ๑๑การตรวจ ค้นคว้า ศึกษา ข้อมูลข่าวสารใดพึงใช้ความระมัดระวังและรักษาเยี่ยงวิญญูชนข้อ ๑๒เมื่อตรวจ ค้นคว้า ศึกษาเสร็จสิ้นแล้วให้นำไปคืนแก่เจ้าหน้าที่ประจำศูนย์ข้อมูลข่าวสารข้อ ๑๓ห้ามนำข้อมูลข่าวสารใดออกนอกศูนย์ข้อมูลข่าวสารเว้นแต่ได้รับอนุญาตข้อ ๑๔ผู้ใดประมาทเลินเล่อหรือจงใจทำให้ข้อมูลข่าวสารใดชำรุดเสียหาย สูญหายต้องรับผิดชอบชดใช้ค่าเสียหาย หรืออาจถูกฟ้องร้องได้ข้อ ๑๕ผู้ใดไม่ปฏิบัติตามระเบียบนี้ ผู้รับผิดชอบดูแลศูนย์ข้อมูลข่าวสารสามารถแจ้งให้ผู้นั้นออกจากศูนย์ข้อมูลข่าวสารด้วยวิธีการอันสมควรประกาศณ วันที่ ๑๔ มิถุนายน พ.ศ. ๒๕๕๐วิทยาผิวผ่องผู้ว่าราชการจังหวัดกำแพงเพชรวัชศักดิ์/ผู้จัดทำ๖สิงหาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๘๖ ง/หน้า ๒๒/๑๙ กรกฎาคม ๒๕๕๐
ประกาศกระทรวงมหาดไทยประกาศกระทรวงมหาดไทยเรื่องเปลี่ยนแปลงฐานะเทศบาลตำบลตะลุบัน อำเภอสายบุรี จังหวัดปัตตานีเป็นเทศบาลเมืองตะลุบัน[๑] โดยที่เทศบาลตำบลตะลุบัน อำเภอสายบุรี จังหวัดปัตตานีซึ่งมีราษฎรเกินหนึ่งหมื่นคนขึ้นไป ทั้งมีรายได้พอควรแก่การที่จะปฏิบัติหน้าที่อันต้องทำตามที่กำหนดไว้ในพระราชบัญญัติเทศบาลพ.ศ. ๒๔๙๖ มีความประสงค์ที่จะเปลี่ยนแปลงฐานะเป็นเทศบาลเมืองและกระทรวงมหาดไทยพิจารณาแล้วเห็นว่า เทศบาลตำบลตะลุบัน อำเภอสายบุรีจังหวัดปัตตานี เข้าเงื่อนไขหลักเกณฑ์ตามมาตรา ๑๐ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๒) พ.ศ. ๒๕๔๖สมควรให้เปลี่ยนแปลงฐานะเป็นเทศบาลเมืองตามความประสงค์อาศัยอำนาจตามความในมาตรา ๑๐ และมาตรา ๑๓ แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๑๒) พ.ศ. ๒๕๔๖รัฐมนตรีว่าการกระทรวงมหาดไทย จึงประกาศเปลี่ยนแปลงฐานะเทศบาลตำบลตะลุบันอำเภอสายบุรี จังหวัดปัตตานี เป็นเทศบาลเมืองตะลุบันให้เทศบาลตำบลที่ได้เปลี่ยนแปลงฐานะเป็นเทศบาลเมืองตามประกาศนี้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยและให้พ้นสภาพแห่งการเป็นเทศบาลตำบลนับแต่วันที่ได้ถูกเปลี่ยนแปลงฐานะเป็นเทศบาลเมืองเป็นต้นไปบรรดาทรัพย์สิน หนี้ สิทธิและสิทธิเรียกร้องของเทศบาลตำบลให้โอนไปเป็นของเทศบาลเมืองที่เปลี่ยนแปลงฐานะในขณะเดียวกันนั้นและบรรดาเทศบัญญัติที่ได้ใช้บังคับอยู่ก่อนแล้วคงให้ใช้บังคับต่อไปตามมาตรา ๑๓แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๑๒) พ.ศ. ๒๕๔๖ทั้งนี้ ตั้งแต่วันที่ ๑ มกราคม พ.ศ. ๒๕๕๘ เป็นต้นไปประกาศณ วันที่ ๒๙ ธันวาคม พ.ศ. ๒๕๕๗พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. แผนที่ท้ายประกาศกระทรวงมหาดไทย เรื่องเปลี่ยนแปลงฐานะเทศบาลตำบลตะลุบัน อำเภอสายบุรี จังหวัดปัตตานี เป็นเทศบาลเมืองตะลุบันลงวันที่ ๒๙ ธันวาคม พ.ศ. ๒๕๕๗๒. คำบรรยายแนวเขตเทศบาลเมืองตะลุบัน อำเภอสายบุรี จังหวัดปัตตานี ท้ายประกาศกระทรวงมหาดไทยเรื่อง เปลี่ยนแปลงฐานะเทศบาลตำบลตะลุบัน อำเภอสายบุรี จังหวัดปัตตานี เป็นเทศบาลเมืองตะลุบันลงวันที่ ๒๙ ธันวาคม พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๑๐ กุมภาพันธ์๒๕๕๘กฤษดายุทธ/ผู้ตรวจ๑๐ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙ ง/หน้า ๑๑/๔ กุมภาพันธ์ ๒๕๕๘
กฎกระทรวง ฉบับที่ 387 (พ.ศ. 2566) ออกตามความในประมวลรัษฎากร ว่าด้วยการยกเว้นรัษฎากรกฎกระทรวง ฉบับที่ ๓๘๗ (พ.ศ. ๒๕๖๖) ออกตามความในประมวลรัษฎากร ว่าด้วยการยกเว้นรัษฎากรอาศัยอำนาจตามความในมาตรา ๔ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๒๐) พ.ศ. ๒๕๑๓ และมาตรา ๔๒ (๑๗) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐) พ.ศ. ๒๔๙๖ รัฐมนตรีว่าการกระทรวงการคลังออกกฎกระทรวงไว้ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยแปดสิบวัน นับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ กำหนดให้เงินได้ที่นักแสดงสาธารณะซึ่งเป็นนักแสดงภาพยนตร์ผู้มีภูมิลำเนาอยู่ในต่างประเทศได้รับอันเนื่องมาจากการแสดงภาพยนตร์ต่างประเทศ ภายในห้าปีนับแต่วันที่กฎกระทรวงนี้ใช้บังคับ เป็นเงินได้พึงประเมินที่ได้รับยกเว้นไม่ต้องรวมคำนวณเพื่อเสียภาษีเงินได้ ทั้งนี้มาตรา 2 เฉพาะภาพยนตร์ต่างประเทศซึ่งดำเนินการสร้างโดยบริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศและได้รับอนุญาตการสร้างตามกฎหมายว่าด้วยภาพยนตร์และวีดิทัศน์ให้ไว้ ณ วันที่ ๓๐ มกราคม พ.ศ. ๒๕๖๖ อาคม เติมพิทยาไพสิฐ รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่รัฐบาลสนับสนุนให้มีการถ่ายทำภาพยนตร์ต่างประเทศในราชอาณาจักร อันเป็นการดึงดูดการลงทุนจากต่างประเทศ ส่งเสริมการจ้างงานในธุรกิจการผลิตภาพยนตร์ กระตุ้นการบริโภคและการใช้จ่าย ตลอดจนประชาสัมพันธ์แหล่งท่องเที่ยวและส่งเสริมภาพลักษณ์ของประเทศสมควรกำหนดให้เงินได้ที่นักแสดงสาธารณะซึ่งเป็นนักแสดงภาพยนตร์ผู้มีภูมิลำเนาอยู่ในต่างประเทศได้รับอันเนื่องมาจากการแสดงภาพยนตร์ต่างประเทศที่ได้รับอนุญาตการสร้างตามกฎหมายว่าด้วยภาพยนตร์และวีดิทัศน์ ภายในห้าปีนับแต่วันที่กฎกระทรวงนี้ใช้บังคับเป็นเงินได้พึงประเมินที่ได้รับยกเว้นไม่ต้องรวมคำนวณเพื่อเสียภาษีเงินได้ จึงจำเป็นต้องออกกฎกระทรวงนี้
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ พ.ศ. 2529พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ พ.ศ. ๒๕๒๙ภูมิพลอดุลยเดช ป.ร. ให้ไว้ ณ วันที่ ๑๓ ธันวาคม พ.ศ. ๒๕๒๙ เป็นปีที่ ๔๑ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่อำเภอเมืองแพร่ จังหวัดแพร่ ให้แก่กรมการบินพาณิชย์ พ.ศ. ๒๕๒๙"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้โอนที่ดินซึ่งเป็นสาธารณสมบัติของแผ่นดินที่เป็นทางหลวงจังหวัดหมายเลข ๑๐๒๒ สายจังหวัดแพร่ - พระธาตุช่อแฮ - เขาพลึง - น้ำน่าน บางส่วน ในท้องที่อำเภอเมืองแพร่ จังหวัดแพร่ เนื้อที่ประมาณ ๑,๓๗๙ ตารางวา ภายในแนวเขตตามแผนที่ท้ายพระราชบัญญัตินี้ ให้แก่กรมการบินพาณิชย์มาตรา 4 มาตรา ๔ ให้รัฐมนตรีว่าการกระทรวงคมนาคมรักษาการตามพระราชบัญญัตินี้ผู้รับสนองพระบรมราชโองการ พลเอก ป. ติณสูลานนท์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกรมทางหลวงเห็นสมควรโอนที่ดินซึ่งเป็นสาธารณสมบัติของแผ่นดินที่เป็นทางหลวงจังหวัดหมายเลข ๑๐๒๒ สายจังหวัดแพร่ - พระธาตุช่อแฮ - เขาพลึง - น้ำน่าน บางส่วน ในท้องที่อำเภอเมืองแพร่ จังหวัดแพร่ เนื้อที่ประมาณ ๑,๓๗๙ ตารางวาให้แก่กรมการบินพาณิชย์ ทั้งนี้ เพราะบริเวณที่ดินดังกล่าวเป็นช่วงทางที่ผ่านทางวิ่งด้านทิศใต้ของท่าอากาศยานแพร่ซึ่งเป็นจุดแตะของเครื่องบิน อันจะก่อให้เกิดอันตรายและอุบัติเหตุได้ง่ายกรมการบินพาณิชย์จึงขอรับโอนที่ดินทางหลวงจังหวัดบางส่วนดังกล่าวไปดำเนินการปรับปรุงเพื่อให้เกิดความสะดวกและปลอดภัยแก่การใช้ท่าอากาศยาน ซึ่งกรมทางหลวงไม่ขัดข้องเพราะได้ก่อสร้างทางเลี่ยงบริเวณนี้แทนแล้ว สมควรโอนที่ดินซึ่งเป็นทางหลวงจังหวัดบางส่วนดังกล่าวให้แก่กรมการบินพาณิชย์จึงจำเป็นต้องตราพระราชบัญญัตินี้
คำพิพากษาศาลฎีกาที่ 63261หลักกฎหมาย: เมื่อจำเลยได้วางเงินต่อศาลชั้นต้นเป็นจำนวนพอชำระหนี้และค่าฤชาธรรมเนียมจำเลยก็วางต่อศาลชั้นต้นในชั้นยื่นอุทธรณ์ฎีกาแล้ว ศาลชั้นต้นก็ต้องงดการบังคับคดีตามประมวลกฎหมายวิธีพิจารณาความแพ่ง มาตรา 231 วรรคสามศาลฎีกาจึงไม่ต้องสั่งทุเลาการบังคับคดี ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 39/2521นายแคล้ว ทายะทาน หรือโพธิมั่นโจทก์มหาวิทยาลัยเกษตรศาสตร์จำเลย ป.วิ.พ. ม. 231เมื่อจำเลยได้วางเงินต่อศาลชั้นต้นเป็นจำนวนพอชำระหนี้และค่าฤชาธรรมเนียมจำเลยก็วางต่อศาลชั้นต้นในชั้นยื่นอุทธรณ์ฎีกาแล้ว ศาลชั้นต้นก็ต้องงดการบังคับคดีตามประมวลกฎหมายวิธีพิจารณาความแพ่ง มาตรา 231 วรรคสามศาลฎีกาจึงไม่ต้องสั่งทุเลาการบังคับคดี(ถนัด ลีลากุล-ยิ่งศักดิ์ กฤษณจินดา-ขจร หะวานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 39/2521นายแคล้ว ทายะทาน หรือโพธิมั่นโจทก์มหาวิทยาลัยเกษตรศาสตร์จำเลย ป.วิ.พ. ม. 231เมื่อจำเลยได้วางเงินต่อศาลชั้นต้นเป็นจำนวนพอชำระหนี้และค่าฤชาธรรมเนียมจำเลยก็วางต่อศาลชั้นต้นในชั้นยื่นอุทธรณ์ฎีกาแล้ว ศาลชั้นต้นก็ต้องงดการบังคับคดีตามประมวลกฎหมายวิธีพิจารณาความแพ่ง มาตรา 231 วรรคสามศาลฎีกาจึงไม่ต้องสั่งทุเลาการบังคับคดี(ถนัด ลีลากุล-ยิ่งศักดิ์ กฤษณจินดา-ขจร หะวานนท์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎกระทรวงกฎกระทรวงการประกาศกำหนดตำรับยาแผนไทยทั่วไปหรือตำราการแพทย์แผนไทยทั่วไปพ.ศ. ๒๕๕๘[๑] อาศัยอำนาจตามความในมาตรา ๔ วรรคหนึ่ง และมาตรา ๑๘ วรรคสองแห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ ตำรับยาแผนไทยหรือตำราการแพทย์แผนไทยที่มีการใช้ประโยชน์กันอย่างแพร่หลายหรือที่พ้นอายุการคุ้มครองสิทธิตามมาตรา๓๓ที่รัฐมนตรีจะประกาศกำหนดให้เป็นตำรับยาแผนไทยทั่วไปหรือตำราการแพทย์แผนไทยทั่วไปแล้วแต่กรณี ให้เป็นไปตามหลักเกณฑ์ ดังต่อไปนี้(๑) เป็นตำรับยาแผนไทยที่(ก)รัฐมนตรีประกาศกำหนดเป็นยาสามัญประจำบ้านในส่วนที่เป็นยาแผนโบราณตามกฎหมายว่าด้วยยา(ข) กรมพัฒนาการแพทย์แผนไทยและการแพทย์ทางเลือก กระทรวงสาธารณสุขกำหนดเพื่อใช้สำหรับงานสาธารณสุขมูลฐาน หรือ(ค) ทางราชการหรือหน่วยงานของรัฐรวบรวม พัฒนาหรือปรับปรุงขึ้นและมีเอกสารหรือหลักฐานที่แสดงประสบการณ์การใช้หรือการศึกษาหรือการวิจัยด้านความปลอดภัย และประโยชน์ในการรักษาโรค(๒) เป็นตำราการแพทย์แผนไทยที่ทางราชการหรือหน่วยงานของรัฐรวบรวมพัฒนาหรือปรับปรุงขึ้น หรือ(๓) เป็นตำรับยาแผนไทยหรือตำราการแพทย์แผนไทยที่(ก) พ้นอายุการคุ้มครองสิทธิตามมาตรา ๓๓ หรือ(ข)ไม่มีผู้ยื่นคำขอจดทะเบียนรับการตกทอดทางมรดกภายในสองปีนับแต่วันที่ผู้ทรงสิทธิถึงแก่ความตายข้อ ๒ ให้คณะกรรมการให้คำแนะนำแก่รัฐมนตรีเพื่อประกาศกำหนดให้ตำรับยาแผนไทยหรือตำราการแพทย์แผนไทยใดเป็นตำรับยาแผนไทยทั่วไปหรือตำราการแพทย์แผนไทยทั่วไปให้ไว้ณ วันที่ ๑๓ กุมภาพันธ์ พ.ศ. ๒๕๕๘ศาสตราจารย์รัชตะรัชตะนาวินรัฐมนตรีว่าการกระทรวงสาธารณสุขหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๘แห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒บัญญัติให้รัฐมนตรีว่าการกระทรวงสาธารณสุขมีอำนาจประกาศกำหนดตำรับยาแผนไทยหรือตำราการแพทย์แผนไทยที่มีการใช้ประโยชน์กันอย่างแพร่หลายหรือที่พ้นอายุการคุ้มครองสิทธิตามมาตรา๓๓ ให้เป็นตำรับยาแผนไทยทั่วไปหรือตำราการแพทย์แผนไทยทั่วไปตามหลักเกณฑ์และวิธีการที่กำหนดในกฎกระทรวงจึงจำเป็นต้องออกกฎกระทรวงนี้ปริยานุช/ผู้จัดทำ๒๓ กุมภาพันธ์๒๕๕๘ปริญสินีย์/ผู้ตรวจ๒๕ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนที่ ๑๒ ก/หน้า ๒๖/๒๐ กุมภาพันธ์ ๒๕๕๘
ประกาศกรมสรรพสามิตเรื่อง ยกเลิกการเรียกสำเนาเอกสารที่ทางราชการออกให้[๑] เพื่อให้การติดต่อราชการกรมสรรพสามิต เป็นไปตามคำสั่งหัวหน้าคณะรักษาความสงบแห่งชาติที่๒๑/๒๕๖๐ เรื่อง การแก้ไขเพิ่มเติมกฎหมายเพื่ออำนวยความสะดวกในการประกอบธุรกิจลงวันที่ ๔ เมษายน พุทธศักราช ๒๕๖๐ และมติคณะรัฐมนตรีเมื่อวันที่ ๒ ตุลาคม พ.ศ. ๒๕๖๑ เรื่อง มาตรการอำนวยความสะดวกและลดภาระแก่ประชาชน(การไม่เรียกสำเนาเอกสารที่ทางราชการออกให้จากประชาชน) อธิบดีกรมสรรพสามิต จึงออกประกาศไว้ ดังต่อไปนี้ข้อ ๑ ให้ยกเลิกการเรียกสำเนาเอกสารที่ทางราชการออกให้เพื่อประกอบการพิจารณาหรือดำเนินการอนุมัติอนุญาต การออกใบอนุญาต การจดทะเบียน การแจ้ง การรับชำระภาษีอากร และค่าธรรมเนียมต่างๆ หรือการติดต่อราชการกับกรมสรรพสามิตข้อ ๒ ในกรณีที่มีกฎหมาย กฎ ระเบียบ ประกาศ ข้อบังคับหรือคำสั่ง ในความรับผิดชอบของกรมสรรพสามิต กำหนดให้ต้องนำสำเนาเอกสารที่ทางราชการออกให้มาใช้เพื่อประกอบการพิจารณาหรือดำเนินการอนุมัติอนุญาต การออกใบอนุญาต การจดทะเบียน การแจ้ง หรือการชำระภาษีอากรและค่าธรรมเนียมต่างๆ ให้เจ้าพนักงานสรรพสามิต หรือพนักงานเจ้าหน้าที่ หรือผู้มีอำนาจอนุมัติอนุญาต ออกใบอนุญาตจดทะเบียน รับแจ้ง หรือรับชำระภาษีอากรและค่าธรรมเนียมต่าง ๆ แล้วแต่กรณี ดำเนินการค้นหาข้อมูลของเอกสารดังกล่าวจากฐานข้อมูลของหน่วยงานราชการที่เกี่ยวข้องในกรณีที่ไม่สามารถค้นหาข้อมูลของเอกสารดังกล่าวจากฐานข้อมูลของหน่วยงานราชการที่เกี่ยวข้องได้ให้เจ้าพนักงานสรรพสามิต หรือพนักงานเจ้าหน้าที่ หรือผู้มีอำนาจอนุมัติ อนุญาต ออกใบอนุญาต จดทะเบียน รับแจ้ง หรือรับชำระภาษีอากรและค่าธรรมเนียมต่างๆ แล้วแต่กรณี ดำเนินการแจ้งหน่วยงานราชการที่เป็นผู้ออกเอกสารดังกล่าวเพื่อให้จัดส่งข้อมูลหรือสำเนาเอกสารนั้นมาเพื่อประกอบการพิจารณาหรือดำเนินการต่อไปข้อ ๓ เมื่อได้รับสำเนาเอกสารจากหน่วยงานราชการที่เกี่ยวข้องแล้วให้เจ้าพนักงานสรรพสามิตหรือพนักงานเจ้าหน้าที่หรือผู้มีอำนาจอนุมัติ อนุญาต ออกใบอนุญาต จดทะเบียน รับแจ้ง หรือรับชำระภาษีอากรและค่าธรรมเนียมต่างๆ แล้วแต่กรณี เป็นผู้ลงนามรับรองความถูกต้องของเอกสารดังกล่าว ด้วยตนเองพร้อมลงวันที่และเวลาที่ได้รับเอกสารไว้ในกรณีที่เป็นข้อมูลอิเล็กทรอนิกส์ให้เจ้าพนักงานสรรพสามิต หรือพนักงานเจ้าหน้าที่หรือผู้มีอำนาจอนุมัติ อนุญาต ออกใบอนุญาตจดทะเบียน รับแจ้ง หรือรับชำระภาษีอากรและค่าธรรมเนียมต่าง ๆ แล้วแต่กรณี ดำเนินการสั่งพิมพ์ข้อมูลดังกล่าวเป็นเอกสารและลงนามรับรองความถูกต้องของเอกสารดังกล่าวด้วยตนเองข้อ ๔ ในกรณีที่มีความจำเป็นต้องคัดสำเนาเอกสารที่ทางราชการออกให้ให้เจ้าพนักงานสรรพสามิต หรือพนักงานเจ้าหน้าที่หรือผู้มีอำนาจอนุมัติ อนุญาต ออกใบอนุญาต จดทะเบียน รับแจ้ง หรือรับชำระภาษีอากรและค่าธรรมเนียมต่างๆ แล้วแต่กรณี เป็นผู้จัดทำสำเนาเอกสาร พร้อมลงนามรับรองความถูกต้องของเอกสารดังกล่าวด้วยตนเองโดยห้ามมิให้เรียกเก็บค่าใช้จ่ายที่เกิดจากการทำสำเนาเอกสารนั้น จากประชาชนผู้ขอรับบริการข้อ ๕ ในกรณีที่มีการมอบอำนาจให้บุคคลอื่นดำเนินการแทนให้ใช้สำเนาบัตรประจำตัวประชาชนของผู้มอบอำนาจพร้อมลงนามรับรองความถูกต้องข้อ ๖ ประกาศนี้ให้ใช้บังคับตั้งแต่วันประกาศเป็นต้นไปประกาศ ณ วันที่ ๒ พฤศจิกายน พ.ศ. ๒๕๖๑พชร อนันตศิลป์อธิบดีกรมสรรพสามิตพิมพ์มาดา/ธนบดี/จัดทำ๒๕ กุมภาพันธ์ ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๐๙ ง/หน้า ๕/๔ ธันวาคม ๒๕๖๑
พระราชบัญญัติพระราชบัญญัติแก้ไขเพิ่มเติมประกาศของคณะปฏิวัติ ฉบับที่ ๒ลงวันที่ ๑๗ พฤศจิกายน พ.ศ. ๒๕๑๔พ.ศ. ๒๕๑๗ ภูมิพลอดุลยเดช ป.ร.ให้ไว้ ณ วันที่ ๑๘ มีนาคม พ.ศ. ๒๕๑๗เป็นปีที่ ๒๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรแก้ไขเพิ่มเติมประกาศของคณะปฏิวัติฉบับที่ ๒ ลงวันที่ ๑๗ พฤศจิกายน พ.ศ. ๒๕๑๔จึงทรงพระกรุณาโปรดเกล้าฯให้ตราพระราชบัญญัติขึ้นไว้โดยคำแนะนำและยินยอมของสภานิติบัญญัติแห่งชาติดังต่อไปนี้มาตรา ๑พระราชบัญญัตินี้เรียกว่า พระราชบัญญัติแก้ไขเพิ่มเติมประกาศของคณะปฏิวัติฉบับที่ ๒ ลงวันที่ ๑๗ พฤศจิกายน พ.ศ. ๒๕๑๔ พ.ศ. ๒๕๑๗มาตรา ๒[๑]พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกความใน (๓) (๔) (๕) (๖) (๗) (๘) และ (๙) ของ บัญชีท้ายประกาศของคณะปฏิวัติฉบับที่ ๒ ลงวันที่ ๑๗ พฤศจิกายน พ.ศ. ๒๕๑๔มาตรา ๔คดีที่มีข้อหาในความผิดตามประมวลกฎหมายอาญาซึ่งเป็นความผิดต่อสัมพันธไมตรีกับต่างประเทศตั้งแต่มาตรา ๑๓๐ ถึงมาตรา ๑๓๕ ความผิดเกี่ยวกับความสงบสุขของประชาชน ฐานเป็นอั้งยี่ ฐานเป็นซ่องโจรและการมั่วสุมประชุมกันใช้กำลังประทุษร้าย ขู่เข็ญว่าจะประทุษร้าย หรือกระทำให้เกิดการวุ่นวายขึ้นในบ้านเมืองตั้งแต่มาตรา ๒๐๙ ถึงมาตรา ๒๑๖ ความผิดเกี่ยวกับการก่อให้เกิดภยันตรายต่อประชาชนตั้งแต่มาตรา ๒๑๗ ถึงมาตรา ๒๓๙ ความผิดเกี่ยวกับเพศ ฐานจัดหรือล่อลวงหญิงหรือเด็กหญิงไปเพื่อการอนาจารหรือสำเร็จความใคร่ของผู้อื่น ตั้งแต่มาตรา ๒๘๒ ถึงมาตรา ๒๘๔ และมาตรา ๒๘๕เฉพาะที่เกี่ยวกับมาตรา ๒๘๒ และมาตรา ๒๘๓ ความผิดต่อชีวิต ตั้งแต่มาตรา ๒๘๘ถึงมาตรา ๒๙๔ ความผิดต่อร่างกาย ตั้งแต่มาตรา ๒๙๕ ถึงมาตรา ๓๐๐และความผิดเกี่ยวกับทรัพย์ ฐานลักทรัพย์ วิ่งราว กรรโชก รีดเอาทรัพย์ ชิงทรัพย์ปล้นทรัพย์ และรับของโจร ตั้งแต่มาตรา ๓๓๔ ถึงมาตรา ๓๔๐ ทวิ มาตรา ๓๕๗ และมาตรา๓๖๐ ทวิ บรรดาที่เกิดขึ้นในหรือหลังวันที่ ๑๗ พฤศจิกายน ๒๕๑๔ เวลา ๒๐.๑๑ นาฬิกาจนถึงวันประกาศพระราชบัญญัตินี้ในราชกิจจานุเบกษา ให้คงอยู่ในอำนาจศาลทหารที่จะพิจารณาพิพากษาเว้นแต่คดีที่ต้องดำเนินในศาลคดีเด็กและเยาวชนมาตรา ๕ให้รัฐมนตรีว่าการกระทรวงกลาโหมรักษาการตามพระราชบัญญัตินี้ผู้รับสนองพระบรมราชโองการสัญญาธรรมศักดิ์นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือโดยที่เป็นการสมควรที่จะ ผ่อนคลายให้คดีอาญาบางประเภทที่อยู่ในอำนาจศาลทหารที่จะพิจารณาพิพากษาตามประกาศของคณะปฏิวัติฉบับที่ ๒ ลงวันที่ ๑๗ พฤศจิกายน พ.ศ. ๒๕๑๔ ได้อยู่ในอำนาจของศาลพลเรือนที่จะพิจารณาพิพากษา จึงจำเป็นต้องตราพระราชบัญญัตินี้พัชรินทร์/แก้ไข๔มกราคม ๒๕๔๘นฤดล/ตรวจ๑๕ พฤศจิกายน ๒๕๕๓[๑] ราชกิจจานุเบกษา เล่ม ๙๑/ตอนที่ ๕๐/ฉบับพิเศษ หน้า ๒๑/๑๙มีนาคม ๒๕๑๗
ประกาศกรมสรรพสามิตเรื่องกำหนดแบบคำขออนุญาตและแบบใบอนุญาตนำใบยา ยาอัด หรือยาสูบ เข้ามาในหรือส่งออกไปนอกราชอาณาจักรกำหนดข้อความและลักษณะฉลากปิดภาชนะบรรจุยาสูบที่จะนำเข้ามาในราชอาณาจักรและกำหนดด่านศุลกากรสำหรับนำใบยา ยาอัด หรือยาสูบเข้ามาในหรือส่งออกไปนอกราชอาณาจักร[๑] เพื่อให้การควบคุมและการบริหารเกี่ยวกับการนำใบยา ยาอัด หรือยาสูบเข้ามาในหรือส่งออกไปนอกราชอาณาจักรเป็นไปอย่างมีประสิทธิภาพอาศัยอำนาจตามความในมาตรา ๓๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน พ.ศ. ๒๕๓๔ (ฉบับที่๗) พ.ศ. ๒๕๔๐ ประกอบกับข้อ ๓ ข้อ ๔ ข้อ ๗ ข้อ ๙ ข้อ ๑๐ และข้อ ๑๑ของกฎกระทรวงการอนุญาตนำใบยา ยาอัด หรือยาสูบ เข้ามาในหรือส่งออกไปนอกราชอาณาจักรพ.ศ. ๒๕๖๐ อธิบดีกรมสรรพสามิตจึงออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดแบบคำขออนุญาตนำใบยา ยาอัดหรือยาสูบเข้ามาในหรือส่งออกไปนอกราชอาณาจักร กำหนดข้อความและลักษณะฉลากปิดภาชนะบรรจุยาสูบที่จะนำเข้ามาในราชอาณาจักรและแบบใบอนุญาตนำใบยา ยาอัด หรือยาสูบ เข้ามาในหรือส่งออกไปนอกราชอาณาจักรลงวันที่ ๒๗ กันยายน พ.ศ. ๒๕๖๐ข้อ ๒ กำหนดแบบคำขออนุญาตนำใบยายาอัด หรือยาสูบ เข้ามาในหรือส่งออกไปนอกราชอาณาจักร ให้เป็นไปตามแบบ ภส.๐๘ - ๑๔ ท้ายประกาศนี้ข้อ ๓ กำหนดแบบใบอนุญาตนำใบยายาอัด หรือยาสูบ เข้ามาในหรือส่งออกไปนอกราชอาณาจักร ให้เป็นไปตามแบบ ภส.๐๘-๑๕ ท้ายประกาศนี้ข้อ ๔ กำหนดให้ฉลากปิดภาชนะบรรจุยาสูบที่จะนำเข้ามาในราชอาณาจักรต้องมีข้อความและลักษณะดังต่อไปนี้(๑) ชื่อตราบริษัทผู้ผลิตและประเทศที่ผลิต(๒) ชนิดของยาสูบ(๓) จำนวนมวนหรือน้ำหนักสุทธิหน่วยเป็นกรัมจะต้องพิมพ์ภาษาไทยกำกับไว้ด้วย(๔) ระบุวัน เดือน ปี ที่ผลิต(๕) ระบุชื่อและภูมิลำเนาหรือสถานประกอบการค้าของผู้ขอรับใบอนุญาตการนำเข้าโดยพิมพ์ข้อความเป็นภาษาไทย(๖) แสดงฉลากรูปภาพและข้อความในฉลากตามหลักเกณฑ์วิธีการและเงื่อนไขที่กระทรวงสาธารณสุขกำหนดตามกฎหมายว่าด้วยการควบคุมผลิตภัณฑ์ยาสูบข้อ ๕ กำหนดด่านศุลกากรสำหรับนำใบยายาอัด หรือยาสูบเข้ามาในหรือส่งออกไปนอกราชอาณาจักร ได้แก่ สำนักงานศุลกากรกรุงเทพสำนักงานศุลกากรท่าเรือกรุงเทพสำนักงานศุลกากรตรวจของผู้โดยสารท่าอากาศยานสุวรรณภูมิสำนักงานศุลกากรตรวจสินค้าท่าอากาศยานสุวรรณภูมิสำนักงานศุลกากรท่าเรือแหลมฉบังและด่านศุลกากรอื่นที่ผู้อำนวยการสำนักมาตรฐานและพัฒนาการจัดเก็บภาษี ๑ประกาศกำหนดข้อ ๖ แบบคำขออนุญาตนำใบยา ยาอัด หรือยาสูบเข้ามาในหรือส่งออกไปนอกราชอาณาจักร (ภส.๐๘ - ๑๔) ที่ยื่นไว้ตามประกาศกรมสรรพสามิต เรื่องกำหนดแบบคำขออนุญาตนำใบยา ยาอัด หรือยาสูบ เข้ามาในหรือส่งออกไปนอกราชอาณาจักรกำหนดข้อความและลักษณะฉลากปิดภาชนะบรรจุยาสูบที่จะนำเข้ามาในราชอาณาจักรและแบบใบอนุญาตนำใบยา ยาอัด หรือยาสูบ เข้ามาในหรือส่งออกไปนอกราชอาณาจักรลงวันที่ ๒๗ กันยายน พ.ศ. ๒๕๖๐ และอยู่ระหว่างการพิจารณาของกรมสรรพสามิตให้ยังคงใช้ได้ต่อไปจนกว่าการดำเนินการนั้นจะเสร็จสิ้นไปข้อ ๗ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศ ณ วันที่ ๒๗ เมษายน พ.ศ. ๒๕๖๑กฤษฎา จีนะวิจารณะอธิบดีกรมสรรพสามิตเอกสารแนบท้าย๑. กรมสรรพสามิตกระทรวงการคลัง แบบคำขออนุญาตนำใบยา ยาอัด หรือยาสูบ เข้ามาในหรือส่งออกไปนอกราชอาณาจักร(ภส. ๐๘-๑๔)๒. ใบอนุญาต (ภ๐๘-๑๕)(ดูข้อมูลจากภาพกฎหมาย)พัชรภรณ์/จัดทำ๒๘มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษที่ ๑๒๐ ง/หน้า ๑๗/๒๔ พฤษภาคม ๒๕๖๑